**\_\_\_\_\_\_\_\_\_ BAPTISTU DRAUDZES**

**NOLIKUMS**

1. **Latvijas baptistu draudžu savienības \_\_\_\_\_\_\_\_\_\_\_\_\_\_\_\_\_ baptistu draudzes (turpmāk - draudze) izveidošanas un darbības garīgie principi:**
   1. Draudze ir kristīgu cilvēku kopība. Draudze par savu galveno garīgo mērķi uzskata Svētā Gara spēkā apliecināt Jēzu Kristu, Dieva Dēlu par Pestītāju un Kungu, Dievam Tēvam par godu un līdzcilvēkiem par svētību baptistu draudzēs izkopto evaņģēlisko tradīciju kontekstā.
   2. Draudzes uzdevums ir Dieva godināšana, līdzcilvēku evaņģelizācija, pieaugšana Kristū, kalpošana līdzcilvēkiem un sadraudzība savā starpā.
   3. Draudze par savas mācības pamatu un garīgās darbības mērauklu uzskata Bībeli, kurā atklājas dzīvā Dieva nodoms, ka caur grēku nožēlu un cilvēka apzinātu izšķiršanos ticēt Jēzus Kristus upurim, pieņemot šī upura piedāvājumu, un apņemšanos savā dzīvē negrēkot un sekot Jēzus Kristu mācībai un priekšzīmei, cilvēks piedzimst no augšienes.
   4. Draudze kā juridiska persona nepiedalās politiskās partijas dibināšanā un darbībā, bet neierobežo draudzes locekļu līdzdalību politiskajās partijās, nenesot atbildību par draudzes locekļu darbību tajās.
   5. Draudzes darbības pamatā ir baptistu izpratne par apziņas brīvību, ka:
      1. izšķiršanās par ticību Dievam ir katras personas sirdsapziņas lieta un nav ne uzspiežama, ne aizkavējama;
      2. baptistu draudzēm ir suverēnas tiesības pieņemt lēmumus;
      3. reliģiskajām draudzēm un to savienībām piemīt privāts raksturs;
      4. nevienai ticībai, denominācijai vai konfesijai nav privilēģiju ne savstarpējās attiecībās, ne valsts priekšā ticības atziņas jautājumos.
2. **Draudzes statuss**
   1. Draudze ir draudzes locekļu brīvprātīgi izveidota organizācija ar juridiskās personas tiesībām un pienākumiem, savu nosaukumu, zīmogu, simboliku un neierobežotu darbības termiņu no reģistrācijas brīža Latvijas Republikas Uzņēmumu reģistra Reliģisko organizāciju un to iestāžu reģistrā.
   2. Draudzes juridiskā adrese (vadības atrašanās vieta): \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, LV –\_\_\_\_\_\_\_.
   3. Draudzes darbības teritorija ir Latvijas Republika.
   4. Draudze atbild par savām saistībām ar savu mantu, izņemot kulta celtnes un priekšmetus.
   5. Draudze ir Latvijas Baptistu draudžu savienības (turpmāk - LBDS) dalībniece, bet tā neatbild par LBDS saistībām attiecībās ar trešajām personām.

**3. Draudzes darbība un struktūra**

* 1. Draudzes darbības pamatā ir šī Nolikuma 1.daļā izteiktie principi.
  2. Draudze, tās nozares, draudzes padomes (turpmāk - Padome), Valde, Revīzijas komisija savā darbībā ievēroLR Satversmi un spēkā esošos normatīvos aktus, LBDS Satversmi, draudzes Nolikumu, LBDS akceptēto Kristīgās dzīves kredo.
  3. Draudze šī Nolikuma 1.daļā minēto uzdevumu veikšanai ir tiesīga veidot draudzes nozares un veikt saimniecisko darbību, kas nepieciešamas draudzes darbības, mācību, evaņģelizācijas un sociālās palīdzības darba, kā arī draudzes īpašumu ekspluatācijas nodrošināšanai.
  4. Draudzes nozares ir organizatoriski un funkcionāli nodalītas no draudzes kopējās darbības, bet pilnībā saglabā saistību ar draudzi un savā darbībā ievēro draudzes darba organizācijas noteikumus.
  5. Draudzes nozares ir:
     1. koris;
     2. svētdienskola;
     3. sieviešu kalpošana;
     4. jauniešu kalpošana;
     5. mazās grupas;
     6. citas Padomes apstiprinātas nozares.
  6. Draudzei savu mērķu sasniegšanai ir tiesības veikt jebkādu saimniecisko darbību, kas ir saskaņā ar šī Nolikumā noteikto draudzes darbības mērķi un nav pretrunā draudzes darbības garīgajiem principiem, tai skaitā:
     1. izdevniecības un poligrāfiskā darbību, kristīgās ētikas literatūras, audio un videomateriālu izplatīšanu, ieskaitot pārdošanu;
     2. vietējo un starptautisko kultūras un reliģisko sakaru uzturēšana ieskaitot konferenču, koncertu un citu pasākumu organizēšanu;
     3. ekskursiju, atpūtas un sporta nometņu organizēšanu;
     4. labdarības pasākumu finansēšanu un organizēšanu, ziedojumu kampaņu organizēšanu, humānās palīdzības saņemšanu un sadali;
     5. informācijas par draudzes aktivitātēm un kristīgo atziņu reklamēšana, tajā skaitā plašsaziņas līdzekļos;
     6. telpu izīrēšana organizācijām un vienreizējiem pasākumiem;
     7. citus darbības veidus, kuru veikšanu atļauj LR normatīvie akti.
  7. Nepieciešamības gadījumā draudze šī Nolikuma 3.5.punktā minēto darbību veikšanai izņem licenci.
  8. Draudze ir organizācija, kurai nav peļņas gūšanas rakstura.
  9. Draudzes līdzekļus veido:
     1. draudzes locekļu, privātpersonu, juridisko personu vai organizāciju ziedojumi un dāvinājumi;
     2. ienākumi no saimnieciskās darbības.

**4. Draudzes tiesības un pienākumi**

* 1. Draudzes tiesībspēja, kas rodas no tās reģistrācijas brīža, izriet no draudzes Nolikuma, spēkā esošiem LR normatīvajiem aktiem.
  2. Draudze savā vārdā var iegūt mantiskās un personiskās nemantiskās tiesības un uzņemties pienākumus. Draudze var būt prasītāja vai atbildētāja tiesā vai šķīrējtiesā.
  3. Ievērojot LR piemērojamās starptautiskās tiesību normas un LR Satversmē, kā arī “Latvijas Baptistu Draudžu savienības likuma” 13. pantā noteikto kārtību, Draudzei ir tiesības darba tiesisko attiecību nodibināšanā, pastāvēšanā, grozīšanā un izbeigšanā balstīties uz personas reliģisko piederību un tās gatavību un spēju darboties labā ticībā un lojalitātē attiecībā uz LBDS un tās draudzēs izkopto evaņģēlisko tradīciju un mācību (doktrīnu), kā arī morāles un uzvedības normu, principu un ideālu kopumu, kas ir pamatā baptistu pārliecībai. Šie kritēriji var būt par pamatu darba tiesisko attiecību nodibināšanas atteikumam, grozīšanai vai izbeigšanai.
  4. Draudze ir patstāvīga:
     1. savas darbības plānošanā un organizēšanā;
     2. sadarbībā ar citām organizācijām;
     3. veicot finanšu darbība*s* (bankās, kredītiestādēs un citās finanšu iestādēs) Latvijā un ārvalstis.
  5. Draudze nodrošina līgumsaistību izpildi, veic visus normatīvajos aktos paredzēto nodokļu un nodevu maksājumus.
  6. Draudzes lietvedības organizēšana, grāmatvedības uzskaite un gada pārskata sagatavošana tiek veikta atbilstoši Latvijas Republikas normatīvo aktu prasībām.

**5. Draudzes locekļi**

* 1. Par draudzes locekli pēc Draudzes garīdznieka vai diakona (-u) vai Draudzes garīdznieka un diakona (-u) ieteikuma var kļūt ikviens cilvēks, kas ir nožēlojis savus grēkus, piedzīvojis jaunpiedzimšanu, apliecinājis draudzei savu personīgo ticību Dievam un gatavību savā dzīvē vadīties pēc Jēzus Kristus priekšzīmes un Bībeles norādījumiem un ir kristīts ticīgs. + +
  2. Nepilngadīgas personas par draudzes locekli var tikt uzņemti tikai ar vecāku vai aizbildņa rakstveida atļauju.

* 1. Ja cilvēks uz draudzi pārnāk no citas baptistu draudzes, tad viņu uzņem draudzē ar draudzes zīmi un pēc Draudzes garīdznieka vai diakona (-u) vai Draudzes garīdznieka un diakona (-u) ieteikuma. Pirms uzņemšanas draudzē draudzes garīdznieks pieprasa draudzes zīmi iepriekšējās draudzes garīdzniekam. + +
  2. Ja cilvēks uz draudzi pārnāk no citas konfesijas un ir kristīts ticīgs, tad viņš var tikt uzņemts bez kristības, ievērojot 5.1. punktā minēto kārtību. Katru konkrēto gadījumu izskata Padomē.
  3. Ja draudzes loceklis pāriet uz citu baptistu draudzi vai citu konfesiju, tad uz to draudzi pēc tās garīdznieka pieprasījuma tiek nosūtīta draudzes zīme.
  4. Draudzes locekļu tiesības ir:
     1. saņemt garīgo aprūpi;
     2. balsojot izteikt savu attieksmi pret draudzes Pilnsapulces lēmumu projektiem;
     3. iesniegt motivētus priekšlikumus un prasīt to izskatīšanu Padomē un Pilnsapulcē;
     4. izvirzīt Padomes priekšsēdētāja, Padomes, Valdes un Revīzijas komisijas locekļu kandidatūras;
     5. tikt ievēlētam par Padomes priekšsēdētāju, Padomes, Valdes un Revīzijas komisijas locekli (no 18 gadu vecuma);
     6. tikt ievēlētam par delegātu uz LBDS kongresu (no 18 gadu vecuma);
     7. pāriet uz citu draudzi vai izstāties no draudzes uz personīga iesnieguma pamata;
  5. Draudzes locekļu pienākumi:
     1. dzīvot godīgu un priekšzīmīgu dzīvi, vadoties no Kristus priekšzīmes un Bībeles norādījumiem, ievērojot LBDS akceptēto Kristīgās dzīves credo;
     2. apmeklēt draudzes dievkalpojumus, piedalīties draudzes darba aktivitātēs;
     3. ar saviem brīvprātīgajiem ziedojumiem atbalstīt draudzes darbu;
     4. ievērot draudzes Nolikumu.
  6. Draudzes loceklis var tikt izslēgts no draudzes par nekristīgu dzīves veidu, kā arī citiem pārkāpumiem, kurus draudze klasificē kā neatbilstošus Bībeles mācībām. Draudzes locekļa izslēgšanas kārtību nosaka draudzes darba organizācijas noteikumi.
  7. Draudzes loceklis tiek svītrots no draudzes locekļu saraksta arī saskaņā ar pāriešanu uz citu baptistu draudzi vai citu konfesiju.
  8. Par izslēgta draudzes locekļa atkal uzņemšanu draudzē, pēc viņa lūguma un paskaidrojumu uzklausīšanas, lemj Padome.+

**6. Draudzes pilnsapulce**

* 1. Augstākā lēmējinstitūcija draudzē ir draudzes locekļu pilnsapulce (turpmāk tekstā - Pilnsapulce), kura savā darbībā vadās pēc šī Nolikuma un draudzes darba organizācijas noteikumiem.
  2. Tikai Pilnsapulces ekskluzīvā kompetencē ir šādi turpmāk minētie jautājumi un tikai Pilnsapulce ir tiesīga:
     1. apstiprināt, grozīt un pieņemt jaunā redakcijā draudzes Nolikumu;
     2. ievēlēt draudzes garīdznieku(-us);
     3. ievēlēt Padomes priekšsēdētāju, Valdes locekļus, Padomes locekļus, diakonus, Revīzijas komisijas locekļus.
     4. lemt par draudzes turpināšanu, tās formas maiņu, ieskaitot, likvidāciju, darbības izbeigšanu un reorganizāciju;
     5. lemt par nekustamā īpašuma iegādi, pārdošanu vai apgrūtināšanu;
     6. norādot motivētu iemeslu, atcelt Padomes un nozares vadības lēmumus;
     7. apstiprināt draudzes garīgo atziņu pamatnostādnes.
  3. Pilnsapulci sasauc Padome ne retāk kā vienu reizi gadā. Pilnsapulci izziņo Padome vismaz vienu mēnesi iepriekš un to vada draudzes garīdznieks vai Padomes priekšsēdētājs.
  4. Pilnsapulce ir lemttiesīga, ja tajā piedalās ne mazāk kā 1/3 balsstiesīgo draudzes locekļu, izņemot gadījumus, kad tiek lemts par 6.2.1., 6.2.4. un 6.2.5.punktā minētajiem jautājumiem.
  5. Nolikuma 6.2.1., 6.2.4. un 6.2.5. punktā minēto jautājumu izlemšanai Pilnsapulce ir lemttiesīga, ja tajā piedalās ne mazāk kā 2/3 no balsstiesīgajiem draudzes locekļiem.
  6. Ja Pilnsapule nav tiesīga kvoruma dēļ, tad to sasauc atkārtoti mēneša laikā, nemainot darba kārtību. Atkārtoti sasauktā Pilnsapulce ir tiesīga pie jebkura draudzes locekļu skaita.
  7. Pilnsapulce lēmumus pieņem ar vienkāršu balsu vairākumu, izņemot gadījumus, kas paredzēti šajā Nolikumā.
  8. Pilnsapulcē balsstiesīgi ir draudzes locekļi no 18 gadu vecuma.
  9. Pilnsapulcē balsošana notiek atklāti. Aizklāta balsošana notiek pēc Pilnsapulces īpaša lēmuma*. +*
  10. Par ievēlētu uzskatāma persona, kura saņēmusi vairāk nekā pusi klātesošo balsu, ja šajā Nolikumā nav noteikts citādi.
  11. Iesniegumu par prasību sasaukt ārkārtas Pilnsapulci Padomē ir tiesības iesniegt ne mazāk kā 1/4 balsstiesīgo Draudzes locekļu, motivējot izskatāmos jautājumus. Šādā gadījumā Padomei ir pienākums izziņot Pilnsapulci ne vēlāk kā divus mēnešus pēc iesnieguma saņemšanas.

**7. Draudzes garīdznieks**

* 1. Garīdznieks(i) ir draudzes garīgais un organizatoriskais vadītājs, ko solidāri aicinājusi Padome un diakoni un ko ievēlējusi Pilnsapulce.
  2. Garīdznieka pienākumi ir:
     1. sludināt evaņģēlija vēsti, kas saskan ar Bībeles mācību un baptistu ticības atziņu;
     2. veicināt draudzes locekļu garīgo izaugsmi un aprūpi;
     3. veikt individuālas sarunas ar draudzes locekļiem un apmeklējumus mājās;
     4. rūpēties par jauno draudzes locekļu un nozaru vadītāju apmācību;
     5. kalpot draudzes dievkalpojumos, svētīt, kristīt, laulāt un izvadīt mirušos;
     6. reprezentēt draudzi valsts priekšā, starptautiskajās un ekumēniskajās attiecībās;
     7. parakstīt dokumentus draudzes vārdā; +
     8. ieteikt diakona kandidatūru.
  3. Garīdzniekam ir tiesības atteikties svētīt, kristīt, laulāt un izvadīt mirušos balstoties uz personas reliģisko piederību un tās gatavību un spēju darboties labā ticībā un lojalitātē attiecībā uz LBDS un tās draudzēs izkopto evaņģēlisko tradīciju un mācību (doktrīnu), kā arī morāles un uzvedības normu, principu un ideālu kopumu, kas ir pamatā baptistu pārliecībai.

+

**8. Draudzes valde**

* 1. Par draudzes finansiālo un saimniecisko darbību valsts priekšā saskaņā ar spēkā esošajiem normatīvajiem aktiem atbild draudzes valde (turpmāk - Valde).
  2. Valde sastāv no Padomes priekšsēdētāja un diviem Valdes locekļiem, kuri vienlaikus ir Padomes locekļi. +
  3. Valdes pienākumi:
     1. atbildēt draudzes un valsts priekšā par draudzes nekustamajiem un kustamajiem īpašumiem;
     2. organizēt un uzturēt draudzes saimniecisko darbību;
     3. pārstāvēt draudzi attiecībās ar Latvijas valsti, tās institūcijām, un pašvaldību iestādēm un citām organizācijām gan publiski tiesiskajās, gan privāttiesiskajās attiecībās;
     4. pārstāvēt draudzi tiesu institūcijās, aizstāvot draudzes tiesības un likumīgās intereses;
     5. nodrošināt Padomes lēmuma izpildi;
     6. veidot un uzturēt Draudzes locekļu sarakstu;
     7. sastādīt Draudzes budžetu, gada pārskatu un projektus, kas iesniedzami izskatīšanai Padomē;
     8. pārvaldīt Draudzes finanses;
     9. nodrošināt Draudzes arhīva un dokumentu kārtošanu atbilstoši normatīvajos aktos noteiktai kārtībai.
  4. Valdes tiesības:
     1. ar Draudzes garīdznieka piekrišanu izsniegt atļaujas izmantot baznīcu un citas Draudzes telpas citu personu organizētajiem pasākumiem ar nosacījumiem, ka tas atbilst Draudzes mērķiem; +
     2. saskaņā ar Pilnsapulces un Padomes lēmumiem draudzes vārdā slēgt līgumus un darījumus;
     3. pilnvarot trešās personas saimniecisko jautājumu risināšanā.
  5. Padomes priekšsēdētājam ir pirmā paraksta tiesības draudzes finanšu un saimnieciskos jautājumos, izpildot 8.3. un 8.4.punktā minētos uzdevumus. ++
  6. Viens no valdes locekļiem ir atbildīgs par Draudzes neskaidrās naudas līdzekļiem banku kontos un Draudzes skaidrās naudas līdzekļiem, otrs valdes loceklis atbild par draudzes Pilnsapulces, Padomes un valdes sēžu protokolu sagatavošanu, noformēšanu un pareizību.
  7. Padomes priekšsēdētāju un Valdes locekļus ievēl Pilnsapulcē ar vienkāršu klātesošo balsu vairākumu atklātā balsošanā uz pieciem gadiem.
  8. Valdes sēdes sasauc Padomes priekšsēdētājs.
  9. Valde ir lemttiesīga tās pilnā sastāvā un lēmumus pieņem ar balsu vairākumu.
  10. Valdes sēdēs ir tiesīgs piedalīties garīdznieks ar padomdevēja tiesībām.+
  11. Balsojumos, kuros ir vai var rasties interešu konflikts, tajā iesaistītais valdes loceklis nepiedalās. Balss paritātes gadījumā izšķirošā balss ir Padomes priekšsēdētājam. +

**9. Draudzes padome**

* 1. Atbildību par draudzes garīgo dzīvi un saimniecisko darbību draudzes priekšā nes draudzes padome (turpmāk tekstā - Padome).
  2. Padomes pienākumi ir:
     1. nodrošināt, veicināt un attīstīt draudzes garīgo izaugsmi;
     2. rūpēties, lai draudzē regulāri notiktu dievkalpojumi;
     3. nodrošināt draudzes saimniecisko darbību;
     4. organizēt un attīstīt draudzes garīgo, t.sk. draudzes nozaru darbību;
     5. plānot draudzes attīstības stratēģiju un uzraudzīt tās realizāciju;
     6. veidot un kopt sakarus ar citām draudzēm;
     7. pārvaldīt draudzes nekustamos un kustamos īpašumus;
     8. izvirzīt Padomes priekšsēdētāja, Valdes locekļu, Padomes locekļu, Revīzijas komisijas locekļu un diakonu kandidatūras;
     9. izskatīt draudzes locekļu, kā arī citu fizisku un juridisku personu iesniegumus;
     10. lemt par kristību kandidātu gatavību kristībām;
     11. lemt par uzņemšanu draudzē;
     12. lemt par uzņemšanu draudzē bez kristības, ja cilvēks pārnāk no citas konfesijas;
     13. pēc Garīdznieka priekšlikuma izskatīt draudzes locekļu pārkāpumus, vajadzības gadījumā, izvirzot jautājumu par viņu izslēgšanu no draudzes
     14. izskatīt jautājumus par izslēgto draudzes locekļu atkaluzņemšanu draudzē; +
     15. apstiprināt draudzes budžetu un gada pārskatu;
     16. iesniegt Valdei priekšlikumus par darbinieku atalgojumu;
     17. rūpēties, lai draudzes darbība atbilstu LBDS mērķiem un uzdevumiem;
     18. noteikt ziedojuma apmēru kopējam LDBS darbam.
     19. apstiprināt draudzes darba, tajā skaitā, Valdes, Padomes darba, organizācijas noteikumus;
     20. noteikt Padomes sastāvu un Padomes locekļu pilnvaru termiņu;
     21. apstiprināt garīdznieka aicināšanas, izvirzīšanas un atcelšanas kārtību;
     22. noteikt Padomes priekšsēdētāja, Valdes locekļu, Padomes locekļu un Revīzijas komisijas locekļu un diakonu kandidātu aicināšanas, izvirzīšanas, atcelšanas un pārvēlēšanas kārtību;
     23. atcelt draudzes nozares, Padomes, valdes, Revīzijas komisijas pieņemtos lēmumus un to izpildi, ja tie neatbilst Nolikumam.
     24. izlemt citus ar draudzes darbu saistītus jautājumus
  3. Draudzes garīdznieks(i), Padomes priekšsēdētājs un Valdes locekļi ir Padomes locekļi.
  4. Padomes sēdes vada Padomes priekšsēdētājs vai Draudzes garīdznieks.
  5. Padome ir lemttiesīga, ja Padomes sēdē piedalās ne mazāk kā puse Padomes locekļu. Lēmums tiek pieņemts, ja par to nobalso vairākums; paritātes gadījumā izšķirošā ir Padomes sēdes vadītāja balss.
  6. Balsojumos, kuros ir vai var rasties interešu konflikts, tajā iesaistītais Padomes loceklis nepiedalās.

**10*.*  Draudzes diakoni**

* 1. Diakona uzdevums ir kopā ar garīdznieku pasniegt Svēto Vakarēdienu, kā arī palīdzēt garīdzniekam aizlūgšanu un dvēseļu kopšanas darbā.

1. **Dievkalpojumi**
   1. Draudzes regulārie dievkalpojumi notiek draudzes dievnamā. Atsevišķos gadījumos dievkalpojumi var notikt arī citās vietās.
   2. Dievkalpojumu veido: svētruna, lūgšanas, kora dziedāšana, draudzes kopdziedāšana, cita veida muzikāla darbība, uzrunas un brīvprātīgais ziedojums. Atsevišķos gadījumos dievkalpojumā kāds no šiem elementiem var netikt iekļauts. Dievkalpojumā var tikt iekļauti arī citi elementi, pret kuriem neiebilst Padome.
   3. Draudzē notiek Svētā Vakarēdiena dievkalpojumi.
   4. Dievnamā var notikt laulību un īpašos gadījumos arī bēru dievkalpojumi.

**12. Draudzes saimnieciskā darbība**

12.1. Draudzes budžetu veido:

* + 1. draudzes locekļu, citu fizisko un juridisko personu brīvprātīgi ziedojumi un dāvinājumi naudas vai mantas izteiksmē;
    2. citi ienākumi, tai skaitā, no saimnieciskās darbības, sakarā ar draudzes īpašumu izmantošanu saimnieciskai darbībai.

12.2. Draudzes budžeta izmantošanas mērķi:

* + 1. draudzes reliģiskās un saimnieciskās darbības uzturēšana;
    2. Padomes noteikti mērķi;
    3. ziedotāju vai dāvinātāju norādīti mērķi;
    4. draudze var izveidot fondus īpašu mērķu sasniegšanai (nekustamā īpašuma atjaunošanas fondu, sociālās palīdzības fondu u.c.).

12.3. Izdevumi reliģiskās un saimnieciskās darbības veikšanai:

* + 1. darba algas saskaņā ar Padomes noteiktiem amatiem un likmēm;
    2. līgumdarbu apmaksa par konkrētu darbu saskaņā ar Padomes vai valdes lēmumu;
    3. komunālo pakalpojumu apmaksa;
    4. draudzes īpašumu uzturēšana un remonti;
    5. izdevumu apmaksa uzaicināto viesu kalpošanas gadījumos, saskaņā ar Padomes pieņemtiem lēmumiem;
    6. telpu noformēšanai dievkalpojumiem un svētku gadījumos;
    7. transporta izdevumu apmaksa (sabiedriskā transporta izdevumi un vieglo transporta līdzekļu uzturēšana saskaņā ar līgumiem;
    8. draudzes locekļu sveikšana nozīmīgās jubilejās un kristību gadījumos (ziedi, apsveikuma kartiņas, grāmatas u.c.);
    9. citu draudžu, draudžu darbinieku un organizāciju sveikšana svētkos;
    10. dāvanām esošajiem vai bijušajiem darbiniekiem (naudas vai mantiskā izteiksmē) pamatojoties uz Padomes vai valdes lēmumu;
    11. mācību pabalsta piešķiršana saskaņā ar Padomes vai valdes lēmumu;
    12. ziedu vai vainagu iegāde draudzes locekļu (arī citu draudžu darbinieku) bēru ceremonijai;
    13. apbedīšanas pabalstiem draudzes locekļu un, izņēmuma gadījumā viņu tuvinieku nāves (pamatojoties uz draudzes valdes lēmumu un finansiālām iespējām);
    14. materiāla pabalsta (atmaksājama vai neatmaksājama) piešķiršana kritiskā stāvoklī nonākuša draudzes locekļa atbalstam (pamatojoties uz Padomes vai valdes lēmumu);
    15. komandējumu izmaksas;
    16. materiālu, inventāra un pamatlīdzekļu iegāde skaidrā naudā vai uz pārskaitījumu tirdzniecības tīklā, kā arī no fiziskām vai juridiskām personām, iepērkot viņu personīgo mantu skaidrā naudā vai pārskaitot naudu uz viņu norādīto kredītiestādes kontu;
    17. draudzes vai draudzes nozaru (pēc to lūguma) sadraudzības vai atpūtas pasākumu finansēšana (pamatojoties uz Padomes lēmumu un finansiālām iespējām var finansēt visus vai daļu izdevumu);
    18. izdevumi dievnama un citu īpašumu apkārtnes uzturēšanai;
    19. labdarības pasākumiem (pansionātu, slimnīcu, bērnu namu, slimo draudzes locekļu u.c. apmeklējumi); traktātu, cita veida reliģiskas literatūras, dāvanu u.c. izdevumu apmaksa šiem pasākumiem;
    20. draudzes informatīvu izdevumu un reliģiskas literatūras izdošanai;
    21. citi Padomes akceptēti izdevumi.
  1. Par atsevišķu darbu veikšanu draudzes loceklis ir tiesīgs atteikties no atalgojuma, motivējot to kā kalpošanu draudzei.

**13. Draudzes revīzijas komisija**

* 1. Draudzes finansiālās un saimnieciskās darbības kontrolei Pilnsapulce ievēl Revīzijas komisiju ne mazāk kā trīs cilvēku sastāvā, kuri nedrīkst būt Valdes vai Padomes locekļi vai draudzes algoti darbinieki.
  2. Revīzijas komisija no sava vidus ievēl Revīzijas komisijas priekšsēdētāju.
  3. Revīzijas komisijas pienākums ir revidēt draudzes finanšu un saimniecisko darbību, izteikt savus apsvērumus par tās lietderību, par pārbaudes rezultātiem informēt Padomi un atskaitīties Pilnsapulcei.
  4. Revīzijas komisija savā darbībā ievēro Revīzijas komisijas nolikumu.

**14. Draudzes likvidēšanās kārtība un reorganizācija**

* 1. Lēmumu par draudzes likvidāciju pirms nodošanas balsojumam Pilnsapulcē vismaz divus mēnešus iepriekš paziņo LBDS. Ja LBDS piedāvā darbības turpināšanas projektu un draudzes darbība var tikt turpināta, nododot tās vadību citai lēmējinstitūcijai, tad vispirms uz Pilnsapulcei virza šādu lēmumprojektu. Ja Pilnsapulce neatbalsta šādu lēmumu, tad lēmumu par draudzes likvidāciju pieņem Pilnsapulce un paziņot to LBDS.
  2. Draudze var tikt likvidēta bez Pilnsapulces lēmuma tikai tad, ja tās locekļu skaits ir kļuvis mazāks par Reliģisko organizāciju likumā noteikto draudzes dibinātāju skaitu. Šādā gadījumā lēmumu par draudzes likvidāciju pieņem LBDS.
  3. Draudzes likvidācija notiek likumā noteiktā kārtībā, izveidojot LBDS sastādītu likvidācijas komisiju.
  4. Draudzes likvidācijas un darbības izbeigšanās gadījumā draudzes kustamie un nekustamie īpašumi pāriet LBDS īpašumā ar lēmuma par draudzes likvidācijas vai lēmuma par darbības izbeigšanu pieņemšanas brīdī.
  5. Draudze var tikt reorganizēta apvienošanas, sadaļīšanas vai pārveidošanas (turpmāk – reorganizācija) ceļā.
  6. Lēmumu par draudzes reorganizāciju pieņem draudzes pilnsapulce, ievērojot šī nolikuma 14.1. punktā minēto kārtību. Lēmumu par draudzes reorganizāciju apvienošanas gadījumā pieņem katra reorganizācijas procesā iesaistītās draudzes pilnsapulce.
  7. Reorganizācija uzskatāma par spēkā stājušos ar brīdi, kad Latvijas Republikas Uzņēmumu reģistra Reliģisko organizāciju un to iestāžu reģistrā izdarīti ieraksti par visām reorganizācijas procesā iesaistītajām draudzēm, ieskaitot jaundibināto draudzi.
  8. Ja draudze reorganizācijas ceļā apvienojas, tad tās tiesības un pienākumi, tostarp, manta atbilstoši pilnsapulces lēmumam pāriet citai jau pastāvošai draudzei vai jaundibināmai draudzei (iegūstošai draudzei) atkarībā no tā, vai reorganizācija notiek kā pievienošana vai saplūšana.
  9. Ja draudze reorganizācijas ceļā sadalās, tad visas vai daļa tiesību un pienākumi, tostarp, manta atbilstoši pilnsapulces lēmumam pāriet vienai vai vairākām citām draudzēm (iegūstošai draudzei) atkarībā no tā, vai reorganizācija notiek kā sašķelšanās vai sadalīšanās.
  10. Ja draudze reorganizācijas ceļā pārveidojas, tā saglabā savu tiesību un subjektu statusu.

1. **Nolikuma darbības laiks**
   1. Šis Nolikums ir spēkā līdz jauna nolikuma pieņemšanai.

Draudzes garīdznieks

Padomes priekšsēdētājs

Valdes loceklis

Valdes loceklis